Зоонозҳо

Зооно́зҳо, сироятҳои зоонозӣ (аз  — ҳайвон, мавҷуди зинда +  — беморӣ) — гурӯҳи бемориҳои сироятӣ ва паразитӣ, ки ангезандаҳояшон ба инсон аз дигар ҳайвонот мегузаранд. Ангезандаҳои зоонозҳо ва антропонозҳо метавонанд содатаринҳо, вирусҳо, бактерияҳо, занбӯруғҳо, гелминтҳо ва канаҳои паразитӣ бошанд.

 Эпидемиология 
Зоонозҳо, ба монанди брутселлёз, сил, сӯхтанӣ (сибирская язва), оқсил (ящур), ба инсон аз ҳайвоноти бемор тавассути гӯшт ва шир мегузаранд.
Барои ангезандаҳои зоонозҳо инсон мизбони ғайрихос ба шумор меравад, сирояти одамон ба ин бемориҳо ба таври эпизодӣ (пароканда) рух медиҳад. Одатан, организми инсон барои онҳо ба «бунбасти биологӣ» табдил меёбад. Инсон ҳеҷ гоҳ ҳамчун махзани (резервуари) ангезандаҳои зоонозҳо хидмат намекунад.

Бисёре аз сироятҳои зоонозӣ паҳншавии маҳдуд доранд.

Сабаби асосии пайдоиши патогенҳои нави зоонозӣ дар байни аҳолӣ пурзӯр шудани тамоси байни одамон ва олами ҳайвонот мебошад.

Баъзе зоонозҳо метавонанд ба антропонозҳо табдил ёбанд. Масалан, вараҷаи зард, ки дар аввал байни маймунҳо дар ҷангалзорҳо (маркази ҷангалӣ) паҳн шуда буд, аз аввали асри XVII то аввали асри XX танҳо байни одамон (маркази шаҳрӣ) гардиш мекард.

 Пешгирӣ 
Чорабиниҳои пешгирикунандаи сироятҳои зоонозӣ аз ангезанда ва барандаи сирояти мушаххас вобастаанд. Аммо тавсияҳои умумӣ мавҷуданд, ки хатари сирояти инсонро коҳиш медиҳанд — ин риояи қоидаҳои санитарӣ ҳангоми нигоҳубини ҳайвоноти хоҷагии қишлоқ мебошад.

Барои пешгирии чунин сироятҳо риояи стандартҳои тозагии оби нӯшокӣ, дуруст нест кардани партовҳо ва муҳофизати обҳои рӯизаминӣ аз ифлосшавӣ муҳим аст. Маърифати аҳолӣ дар мавриди гигиенаи шахсӣ низ нақши муҳим дорад. Чораи асосии гигиенӣ — ҳатман шустани дастҳо пас аз тамос бо ҳайвоноти хоҷагӣ мебошад.

 Ҳамчунин нигаред 
 Антропонозҳо
 Сапронозҳо
 Орнитоз
 Зооантропонозҳо
 Баранда

 Эзоҳ 

 Адабиёт 


Гурӯҳ:Бемориҳои ҳайвонот
Гурӯҳ:Бемориҳои сироятӣ
Гурӯҳ:Зоонозҳо